’n Dik laag sneeu het die personeel van die Matroosberge-reservaat, waar Kapenaars graag gaan sneeu kyk, Maandagoggend begroet.
Volgens die reservaat se Facebookblad kon mense van 07:00 af gaan sneeu kyk. Die paaie is toeganklik vir gewone voertuie. Viertrekvoertuie kan glo “’n regte sneeu-ervaring” hê, lui die inskrywing.
Mense word gevra om die Facebookblad dop te hou vir die jongste inligting, aangesien die weersomstandighede skielik kan verander.